طالبان اوتکینچی حکومتی نینگ عالی تحیل وزیرلیگی سرپرستی شیخ عبدالباقی حقانی, کابلده ترتیب له گن مطبوعاتی کنفرانسیده, اقتصادی سبب لر بیلن حاضرگی کونده افغانستانده عالی بیلیم یورت لری نینگ یاپیق ایکن لیگی نی معلوم قیلدی.
اقتصادی قیین چیلیک لرنینگ تیز آره ده ییچیله دیگن لیگی نی معلوم قیلگن حقانی, دولت عالی بیلیم یورت لری نینگ آچیله دیگن لیگی گه دقت قره تدی.
حقانی, حاضرگی کونده افغانستانده 150 خصوصی و 40 دولت عالی بیلیم یورتی نینگ موجود ایکن لیگی نی بیلدیردی.
عبدالباقی, حاضر خصوصی عالی بیلیم یورت لری نینگ آچیق ایکن لیگی نی معلوم قیلدی.
حقانی, افغانستانده گی تحصیلی مرکز لرنی باشقه اولکه لر بیلن رقابت ایته آله دیگن بیر وضعیت گه کیتریش بوییچه قرارلی ایکن لیک لری نی ایسله تیب اوتدی.
حقانی, بعضی اولکه لرنینگ افغانستان ده گی عالی تحصیل مرکز لری نی حمایه لش و افغانستانلیک اوقووچی لر گه بورس بیریش گه سوز بیرگن لیگی نی معلوم قیلدی.
افغانستانده گی عالی بیلیم یورت لری, طالبان نینگ حاکمیتی آلدی دن کووید 19 پاندمیسی سببلی یاپیلگن ایدی.
افغانستان نینگ طالبان نینگ کنترولی گه اوتیشی آرتیدن میلادی 2021- سپتامبر آییده خصوصی عالی بیلیم یورت لری آچیلگن ایدی.
